In nomine Patris et Filii et Spiritus Sancti notum volumus esse tam presentibus quam futuris quod donnus Walterius abbas Sancti Martini Eduensis suburbii in crastinum festivitatis sancti Brietii in capitulo prefatę ecclesię residens laudantibus omnibus qui ad erant fratribus concessit Deo et Sanctę Marię de Firmitate et monachis ibi Deo famulantibus sub regimine donni Bartholomei abbatis capellam Sancti Nicholai sitam iuxta silvam que vulgo Vaura Sancti Martini vocatur cum omnibus apenditiis suis, pratis, terris cultis et incultis. Similiter etiam predictam vauram ac quiquid iuris ecclesia Sancti Martini in antefatis habebat totum ecclesię de Firmitate perpetuo possidendum tradidit. Hoc etiam tali fecit conditione ut singulis quolibet annis in crastinum Purificationis sanctę Marię apud Cannabas decem solidos Cabilonensis monetę monachi de Firmitate monachis Sancti Martini persolvant. Concessit etiam ecclesia Sancti Martini prefatę ecclesię monachis quicquid de casamento Sancti Martini comes Cabilonensis eis contulerat. Si vero monachi de Firmitate quandoque pro predicto censu condignam voluerint facere commutationem dictum est ut monachi Sancti Martini equevalentem recipiant. Statutum est insuper ut inter has prefatas ęcclesias talis teneatur fraternitas ut preter hospitalitatem quęe omnibus debetur monachis cum fratres ecclesiarum in vicem obierint accepto breve officium defunctorum celebretur plenarie et pridie nonas februarii anniversarium defunctorum in utraque ecclesia pro fratribus celebretur. Acta sunt ista anno ab Incarnatione Domini millesimo centesimo quadragesimo octavo. Epacta X inditione XII concurens V regnante Lodovico rege Francorum ac redeunte de transmarinis partibus. Testes Robertus Heremita possessor predicti loci, Iohannes socius eius, Symon archipresbiter Cabilonis, Bernardus sacerdos de Maciaco, Bernardus Deli canonicus Cabilonis. S donni Philippi S Bernardi prioris S Bernardi secretarii S Anserii de Grangis S Roberti de Canavis. Testes adhuc Aimo Brutez de Buissi, Humbertus de Buissi, Robertus Detil.